ΓΡΑΠΤΗ ΕΡΩΤΗΣΗ P-0604/00

υποβολή: Mario Mauro (PPE-DE) προς την Επιτροπή

(25 Φεβρουαρίου 2000)

Θέμα: Θέση του προϋπολογισμού B7-6000

1. Μπορεί η Επιτροπή να απαριθμήσει όλα τα σχέδια που έχουν κατατεθεί στο πλαίσιο της αναφερόμενης στον τίτλο θέσης του προϋπολογισμού κατά τα έτη 1998 και 1999;

2. Μπορεί η Επιτροπή να απαριθμήσει όλα τα σχέδια που έχουν λάβει χρηματοδότηση στο πλαίσιο της εν λόγω θέσης του προϋπολογισμού κατά το 1998 και το 1999;

3. Μπορεί η Επιτροπή να αναφέρει το χρονοδιάγραμμα και τις λεπτομέρειες της διαδικασίας επιλογής που εφαρμόσθηκε για τα σχέδια που κατετέθησαν στο πλαίσιο τηςπό εξέταση θέσης του προϋπολογισμού;

4. Μπορεί τέλος η Επιτροπή να παράσχει πληροφορίες σχετικά με την κατάσταση του έργου που φέρει τον τίτλο: Miglioramento delle condizioni sanitarie in 24 villaggi della diocesi di Daloa Costa d' Avorio (Βελτίωση τωνγειονομικών συνθηκών σε 24 χωριά της επισκοπής Daloa Costa d' Avorio), που κατετέθη στις 7 Μαρτίου 1998 με αριθμό πρωτοκόλλου ONG/PVD/1998/IT, και του οποίου οι οργανωτές απηύθυναν επιστολή προς την Επιτροπή στις 7 Μαΐου 1999 χωρίς, όμως, να έχουν λάβει μέχρι σήμερα απάντηση από αυτήν;

Απάντηση του κ. Nielson εξ ονόματος της Επιτροπής

(30 Μαρτίου 2000)

Η Επιτροπή αποστέλλει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου καταλόγους όλων εκείνων των προγραμμάτων πουποβλήθηκαν στο πλαίσιο αυτής της γραμμής του προϋπολογισμού για τα έτη 1998 και 1999 και αυτών που έλαβαν χρηματοδότηση.

Η Επιτροπή, όσον αφορά την απόφασή της σχετικά με τα προγράμματα, προσπαθεί να τηρήσει το όριο των έξι μηνών που καθορίζεται στον κανονισμό αριθ. 1658 του Συμβουλίου της 17ης Ιουλίου 1998. Νέα μέτρα διαχείρισης τίθενται σε εφαρμογή το έτος 2000 για να εξασφαλίσουν την τήρηση αυτής της προθεσμίας των έξι μηνών.

Ωστόσο, τα τελευταία έτη αυτό δεν ήταν δυνατό λόγω του αριθμού των προγραμμάτων που έχουν ληφθεί και της ανεπάρκειας του προσωπικού. Επιπλέον, για την πλειονότητα των προτάσεων των Μη Κυβερνητικών Οργανώσεων (ΜΚΟ) απαιτείται περαιτέρω διάλογος έπειτα από τα σχόλια και τουςπαινιγμούς που δέχθηκαν οι αντιπροσωπείες, οι γεωγραφικές μονάδες και οι τεχνικοί εμπειρογνώμονες της Επιτροπής, γεγονός που μπορεί να προκαλέσει περαιτέρω καθυστερήσεις.

Στο παρελθόν, η διαδικασία επιλογής βασιζόταν σε αξιολόγηση κάθε προγράμματος από την αντιπροσωπεία, τη γεωγραφική μονάδα και τους τεχνικούς εμπειρογνώμονες. Αποφασιζόταν να γίνει δεκτό ή να απορριφθεί το πρόγραμμα με βάση αυτές τις εκτιμήσεις. Σε ορισμένες περιπτώσεις ένα πρόγραμμα απορρίπτεται λόγω της σαφούς μη επιλεξιμότητας της ΜΚΟ ή του προγράμματος βάσει των γενικών όρων συγχρηματοδότησης.

Νέοι γενικοί όροι συγχρηματοδότησης συμφωνήθηκαν από την Επιτροπή τον Ιανουάριο του 2000. Στο μέλλον, κατ' εφαρμογή των συστάσεων του vade mecum σχετικά με τη διαχείριση των επιδοτήσεων, η Επιτροπή θα προσφύγει σε πρόσκλησηποβολής προτάσεων με τη δημιουργία επιτροπών επιλογής. Ωστόσο, η διαβούλευση με τις αντιπροσωπείες και τις γεωγραφικές μονάδες θα εξακολουθεί να παίζει σημαντικό ρόλο.

Προς το παρόν έχουν αναβληθεί περίπου 926 προγράμματα του 1999 αξίας 317,6 εκατ., τα οποία πρόκειται να αρχίσουν το πρώτο εξάμηνο του 2000. Οι αποφάσεις που θα ληφθούν θα ελεγχθούν από τις επιτροπές επιλογής κατά τις φάσεις της προεπιλογής και της τελικής επιλογής ύστερα από διαβουλεύσεις με τις αντιπροσωπείες και τις γεωγραφικές μονάδες. Το αναφερθέν πρόγραμμα (ONG/PVD/1998/258) βρίσκεται στο στάδιο της αξιολόγησης αλλά χρειάστηκε να αναβληθεί λόγω έλλειψης κεφαλαίων. Θα ληφθεί απόφαση γι’ αυτό το πρώτο εξάμηνο του 2000.

Οι ΜΚΟ ενημερώνονται πλήρως για τις εξελίξεις στη διαχείριση της γραμμής του προϋπολογισμού μέσω της σελίδας web του Διαδικτύου που εγκατέστησε πρόσφατα η Επιτροπή για τις ΜΚΟ (europa.eu.int/comm/development) και μέσω της επιτροπής συνδέσμου των ΜΚΟ και των εθνικών φορέων της.